פרנסואז בארה-סינוסי

פרנסואז בארה-סינוסי (בצרפתית: Françoise Barré-Sinoussi; 30 ביולי 1947) היא ביוכימאית צרפתייה. כלת פרס נובל לפיזיולוגיה או לרפואה לשנת 2008, על זיהוי וירוס ה-HIV שגורם לאיידס.

קורות חייה
בארה-סינוסי נולדה בפאריס לז'אנין (Jeanine) ורוז'ה סינוסי. היא סיימה את בית הספר התיכון ב-1966. למדה ביולוגיה באוניברסיטת פאריס, סיימה תואר ראשון ב-1968, תואר שני בביוכימיה ב-1971 ודוקטורט ב-1974. במשך כשנה עשתה פוסט-דוקטורט במכון של NIH בבתסדה בארצות הברית. עם שובה לצרפת חזרה למכון פסטר שם קיבלה משרה במחלקה של לוק מונטנייה. בהמשך הקימה מעבדה משלה, שם היא פעילה עד היום (2014).

נשואה מאז 1978 לז'אן-קלוד בארה.

פעילותה המדעית
מלכתחילה חקרה את התחום של רטרווירוסים. התמחותה בתחום זה הביאה אותה בשנת 1983, יחד עם המנחה שלה לוק מונטנייה, לזיהוי וירוס ה-HIV שהוא הגורם למחלת האיידס. מאז היא ממשיכה במחקרים הקשורים לאיידס. בין השאר: תגובת המערכת החיסונית, המעבר של וירוס ה-HIV מהאם לוולד, נשאי HIV שאינם חולים באיידס. בארה-סינוסי פרסמה 240 מאמרים, השתתפה ביותר מ-250 כנסים בינלאומיים, וחנכה דורות של חוקרים. (כל הנתונים מתייחסים לתחילת 2014).

תפקידים וכיבודים
 משמשת כיועצת לארגון האו"מ למאבק באיידס (UNAIDS-HIV).
 ב-2002 מונתה לנשיאת ארגון האיידס העולמי (International AIDS Society).
 ב-2009 מונתה לחברה באקדמיה הצרפתית למדעים.

פרסים והנצחה
 פרס נובל לפיזיולוגיה או לרפואה לשנת 2008.
 ב-2006 עוטרה באות לגיון הכבוד הצרפתי וב-2013 ניתן לה עיטור קצין גבוה (Grand officier) בלגיון.
 כלת הפרס של האקדמיה הצרפתית למדעים.

קישורים חיצוניים

 

זוכי פרס נובל לפיזיולוגיה או לרפואה
זוכות פרס נובל צרפתיות
זוכי פרס נובל צרפתים
זוכות פרס נובל לפיזיולוגיה או לרפואה
מקבלי אות לגיון הכבוד
חברות האקדמיה הצרפתית למדעים
חוקרות איידס
חוקרי איידס
חברות היכל התהילה של הארגון הבין-לאומי של נשים בטכנולוגיה
ביוכימאיות צרפתיות
וירולוגיות
מקבלי תואר דוקטור לשם כבוד מבית הספר הפוליטכני הפדרלי של לוזאן
מקבלות תואר דוקטור לשם כבוד מבית הספר הפוליטכני הפדרלי של לוזאן
צרפתיות שנולדו ב-1947